**MADONAS NOVADA PAŠVALDĪBA**

**MADONAS NOVADA SOCIĀLAIS DIENESTS**

Reģistrācijas Nr. 40900038330

Blaumaņa iela 3, Madona, Madonas novads, LV-4801

telefons: 64807294, e-pasts:socialais.dienests@madona.lv

Madonā

27.02.2024. Nr. **SOC/1.8/24/220**

Uz 12.02.2024. Nr. V-32-02/2024 **Biedrībai “Latvijas**

**Daudzbērnu ģimeņu apvienība”**

laiks.gimenei@gmail.com

**Par pašvaldības brīvprātīgajām**

**iniciatīvām atbalstīt daudzbērnu ģimenes**

Madonas novada Sociālais dienests informē par pašvaldības brīvprātīgajām iniciatīvām daudzbērnu ģimenēm:

1) **bērna piedzimšanas pabalsts** (t.sk. par trešo un nākamo bērnu) no 2024. gada 1. janvāra, pamatojoties uz Madonas novada pašvaldības 2023. gada 30. novembra saistošajiem noteikumiem Nr. 18 “Brīvprātīgās iniciatīvas pabalsti Madonas novadā”, ir 400 *euro* par katru jaundzimušo;

2) **līdzfinansējums ēdināšanas pakalpojumam** – visās Madonas novada izglītības iestādēs skolēniem ir apmaksāti ēdināšanas izdevumi. Ja bērni mācās izglītības iestādēs ārpus Madonas novada, ēdināšanas izdevumi netiek apmaksāti. Madonas novadā deklarētie audzēkņi pašvaldības apmaksātu ēdināšanu saņem arī Jēkabpils Tehnoloģiju tehnikuma Barkavas struktūrvienībā;

3) **pabalsts mācību līdzekļu iegādei**, mācību gadu uzsākot: pamatojoties uz Madonas novada pašvaldības 2023. gada 30. novembra saistošajiem noteikumiem Nr. 18 “Brīvprātīgās iniciatīvas pabalsti Madonas novadā”, pabalstu 60 *euro* katram bērnam izglītībai piešķir un izmaksā vienreiz gadā daudzbērnu ģimenei, kura audzina un aprūpē obligātās pirmsskolas izglītības iestāžu un vispārizglītojošo skolu audzēkņus. Ja ģimenei noteikts trūcīgas vai maznodrošinātas mājsaimniecības statuss, tad, pamatojoties uz Madonas novada pašvaldības 2023. gada 29. jūnija saistošajiem noteikumiem Nr. 11 “Papildu sociālās palīdzības pabalsti Madonas novadā”, tad pabalstu bērna izglītībai piešķir obligātās pirmsskolas izglītības iestāžu un vispārizglītojošo skolu audzēkņiem vienu reizi gadā – 90 *euro* katram bērnam trūcīgā mājsaimniecībā un 60 *euro* katram bērnam maznodrošinātā mājsaimniecībā;

4) **atbalsts profesionālās ievirzes izglītības ieguvei** – bērniem no daudzbērnu ģimenēm ir pilnībā apmaksāta profesionālās ievirzes izglītība;

5) **atbalsts interešu izglītības ieguvei** – daudzbērnu ģimenēm Madonas novada izglītības iestādēs ir bezmaksas interešu izglītība;

6) **atbalsts kultūras pasākumu apmeklēšanai** – pašvaldības rīkotie pasākumi ir bez maksas, citu pasākumu apmeklējums saskaņā ar rīkotājorganizācijas cenrādi.

Vadītāja I. Fārneste

DOKUMENTS PARAKSTĪTS AR DROŠU ELEKTRONISKO PARAKSTU

UN SATUR LAIKA ZĪMOGU

Radžēle 26105030